
	תיקון  סעיף 1
	1.
	[bookmark: _GoBack]בפקודת התעבורה[footnoteRef:2] (להלן – הפקודה), בסעיף 1, אחרי ההגדרה "רישיון נהיגה" יבוא: [2:  דיני מדינת ישראל, נוסח חדש 7, עמ' 173.] 


	
	
	""רישיון נהיגה ברכב מקצועי" – רישיון נהיגה דרגה C,  Dאו E+C, בהתאם לתקנות;".

	תיקון סעיף 40א
	2.
	בסעיף 40א(ב) לפקודה, אחרי פסקה (1) יבוא:

	
	
	"(1א)	הורשע אדם בעל רישיון נהיגה ברכב מקצועי על עבירה המנויה בתוספת השלוש עשרה, ובחמש השנים שקדמו למועד ביצוע אותה עבירה הורשע לפחות שלוש פעמים על אחת מהעבירות האמורות, דינו – נוסף על כל עונש אחר – פסילה מקבל או מהחזיק רישיון נהיגה ברכב מקצועי, לצמיתות;".

	תיקון סעיף 56
	3.
	בסעיף 56 לפקודה, בסופו יבוא "היה בעל רישיון הנהיגה האמור בעל רישיון נהיגה ברכב מקצועי, רשאית רשות הרישוי לפסלו מהחזיק ברישיון הנהיגה האמור לצמיתות".

	הוספת תוספת שלוש עשרה
	4.
	אחרי התוספת השתיים עשרה לפקודה יבוא:

	
	
	
	"תוספת שלוש עשרה

	
	
	
	(סעיף 40א(ב)(1א))

	
	
	(1)	עבירה לפי סעיף 10 לפקודה שנעברה על ידי בגיר, למעט נהיגת רכב על ידי מי שהיה בעל רישיון נהיגה ולא חידשו;

	
	
	(2)	העבירות המנויות בסעיף 40א(א)(1) לפקודה;

	
	
	(3)	עבירה לפי תקנה 22 לתקנות, לעניין אי ציות לרמזור אדום;

	
	
	(4)	עבירה לפי תקנה 28(ב) לתקנות;

	
	
	(5)	עבירה לפי תקנה 47 לתקנות;

	
	
	(6)	עבירה לפי תקנה 54 לתקנות;

	
	
	(7)	עבירה לפי תקנה 67 לתקנות."


דברי הסבר
המאבק בתאונות הדרכים מוגדר בצדק כמשימה לאומית מהחשובות המוטלות על הממשלה והכנסת. במסגרת משימה זו, יש חובה מיוחדת לפעול על מנת להקטין סיכון במרחבי התחבורה, תוך מאבק בתופעות של נהיגה מסכנת חיים החוזרת על ידי אותם נהגים. אנו נחשפים למציאות בה נהגים מסכנים ומסוכנים שהורשעו בעבר בגין עבירות תנועה חמורות, מעורבים פעמים נוספות בתאונות קטלניות. הסלחנות כלפי אותם עבריינים מועדים, אינה מתקבלת על הדעת במציאות בה תאונות הדרכים הן פקטור דומיננטי כל כך בחיינו.
מידי שנה, מצטרפים כ-2,500 נהגים חדשים לשוק נהגי המשאיות בישראל וכ-2,000 לקהילת נהגי האוטובוסים. ב-30% מהתאונות הקטלניות מידי שנה, מעורבים משאיות וכלי תחבורה כבדים. מטרתה של הצעת חוק זו, להרחיק מכבישי ישראל נהגים מקצועיים הנוהגים ברכבים כבדים, שגיליון ההרשעות התחבורתיות שלהם כולל הרשעות בעבירות תנועה חמורות המסכנות חיים.
הצעת חוק זו מוסיפה לפקודת התעבורה הגדרה של רישיון מקצועי המתייחס לנהגים הנוהגים ברכב מקצועי המוגדר ברישיון הרכב כרכב כבד (משאיות ואוטובוסים). אין בכך כוונה להכליל את כל הנהגים העוסקים בזה לפרנסתם, אלא להיאבק באופן חוקי ונחוש בשילוב המסוכן שבין נהג עבריין מורשע, לבין כלי העלול להיות מסוכן וקטלני במיוחד בכביש.
התיקון המוצע מבקש לשלול לצמיתות את רישיונם המקצועי של נהגים מקצועיים ברכב כבד, שהורשעו באחת מהעבירות הבאות – נהיגה בשכרות, גרימת מוות ברשלנות, פגע וברח, מעבר במסילת רכבת באור אדום ונהיגה בזמן פסילה. 
כמו כן, מוצע לשלול לצמיתות את רישיונם המקצועי של נהגים ברכב כבד, שהורשעו במהלך חמש שנים בשלוש עבירות מרשימת העבירות הבאות: שימוש בסלולר בזמן נהיגה, אי ציות לרמזור אדום, חציית קו הפרדה רצוף, סיכון הולכי רגל במעבר חצייה ונהיגה במהירות מופרזת (40 קמ"ש מעל המותר).
הצעת חוק זהה הונחה על שולחן הכנסת העשרים על ידי חבר הכנסת מאיר כהן וקבוצת חברי הכנסת (פ/3666/20).

